Hans Christian Andersen Airport
Hans Christian Andersen Airport, tidl. Beldringe Lufthavn, Odense Lufthavn, lufthavn beliggende ca. 10 km NV for Odense, anlagt under 2. Verdenskrig som tysk militær flyvestation. Anvendes i dag til civil luftfart og benyttes af charterrejseselskaber. 1958-98 var der ruteflyvning til København. Lufthavnen ejes af Odense og Nordfyns Kommuner og har haft sit nuværende navn siden 2013.